CELEX: 62011CN0638
Language: ro
Date: 2011-12-12 00:00:00
Title: Cauza C-638/11 P: Recurs introdus la 12 decembrie 2011 de Consiliul Uniunii Europene împotriva Hotărârii Tribunalului (Camera a șaptea) pronunțate la 27 septembrie 2011 în cauza T-199/04, Gul Ahmed/Consiliul Uniunii Europene, susținut de Comisia Europeană

3.3.2012   
            
            
               RO
            
            
               Jurnalul Oficial al Uniunii Europene
            
            
               C 65/5
            
         Recurs introdus la 12 decembrie 2011 de Consiliul Uniunii Europene împotriva Hotărârii Tribunalului (Camera a șaptea) pronunțate la 27 septembrie 2011 în cauza T-199/04, Gul Ahmed/Consiliul Uniunii Europene, susținut de Comisia Europeană
   (Cauza C-638/11 P)
   2012/C 65/10
   Limba de procedură: engleza
   
      Părțile
   
   
      Recurent: Consiliul Uniunii Europene (reprezentanți: J.-P. Hix, agent, G. Berrisch, avocat)
   
      Cealaltă parte în proces: Gul Ahmed Textile Mills Ltd, Comisia Europeană
   
      Concluziile recurentului
   
   Recurentul solicită Curții:
   
               —
            
            
               anularea hotărârii atacate [Hotărârea Tribunalului din 27 septembrie 2011 în cauza T-199/04, în măsura în care Tribunalul (i) a anulat Regulamentul (CE) nr. 397/2004 (1) de instituire a unui drept antidumping definitiv la importurile de lenjerie de pat din bumbac originară din Pakistan („regulamentul contestat”) și (ii) a obligat Consiliul să suporte propriile cheltuieli de judecată, precum și pe cele efectuate de recurent];
            
         
               —
            
            
               respingerea părții a treia a celui de al cincilea motiv al acțiunii;
            
         
               —
            
            
               trimiterea cauzei spre rejudecare Tribunalului pentru restul capetelor de cerere;
            
         
               —
            
            
               obligarea recurentului la plata cheltuielilor de judecată efectuate în recurs; și
            
         
               —
            
            
               soluționarea odată cu fondul a cererii privind cheltuielile de judecată efectuate în procedura în fața Tribunalului.
            
         
      Motivele și principalele argumente
   
   Consiliul susține că Tribunalul a săvârșit o eroare atunci când a stabilit că eliminarea taxelor antidumping anterioare pentru lenjeria de pat originară din Pakistan și implementarea unui sistem de preferințe tarifare generalizate în favoarea Pakistanului la începutul anului 2002 constituiau „alți factori” în sensul articolului 3 alineatul (7) din regulamentul de bază. În consecință, Tribunalul a săvârșit o eroare atunci când a stabilit că în acest caz instituțiile au încălcat articolul 3 alineatul (7) din regulamentul de bază, întrucât nu au separat și nu au făcut distincție între pretinsele efecte prejudiciabile ale factorilor amintiți.
   
      (1)  Regulamentul (CE) nr. 397/2004 al Consiliului din 2 martie 2004 de instituire a unui drept antidumping definitiv la importurile de lenjerie de pat din bumbac originară din Pakistan (JO L 66, p. 1, Ediție specială, 11/vol. 34, p. 108).